**DN Herlevs årsberetning 2021- Bestyrelsens beretning**

Lige meget hvor du bor, er der spændende naturoplevelser. Herlev er fyldt med grønne oaser fra syd til nord. Mange familier besøger disse områder med naturoplevelser og aktiviteter. Børnene slipper tøjlerne løs i naturen, og oplever krible krable i skovbunden. Lad natur være natur. Så myldrer den frem.

DN Herlev består af frivillige medlemmer, organiseret i en bestyrelse. Alle er ulønnede og enhver bidrager efter tid, lyst og evner. Arbejdet foregår i fælles og i mindre arbejdsgrupper. Fælles drøftelser og beslutninger sker på DN Herlevs afdelingsmøder.

DN Herlev har taget coronasmitten alvorligt. Opdaterede retningslinjer bliv fulgt igennem DN, derfor har der været aflyste arrangementer i 2020/2021.

**Arrangementer 2021:**

**DN Herlev´s affaldsindsamling** i forår 2021 blev en succes. Der deltog 75 affaldsindsamlere i Herlev fordelt på flere startsteder. Der blev indsamlet i alt 280 kg fordelt på forskellige kategorier. Bortskaffelse af affald blev foretaget i samarbejde med Affaldsteam i Herlev Kommune.

DN Herlev aflyste i maj 2021 **Fugleturen i Smør- og Fedtmosen**, pga. usikkerheden ved den nære kontakt blandt deltagerne og instruktøren.

**Flagermusturen** i Smør - og Fedtmosen en skumringsaften i august blev holdt som et arrangement under Herlev festuge. Instruktører fra DN Furesø indledte om flagermusenes færden og skrig. DN Herlev har fået pengene fra DN til flagermusdetektorer. Disse er i DN Herlevs ejendom.

**Naturens Dag** den 12. september 2021 blev holdt på Naturcenter Kildegården. Arrangementet blev i samarbejde med Naturvejlederne på Kildegården og med DN Herlevs bestyrelse. Instruktørerne tog deltagerne med ud i naturen. Smådyr i skovbunden og liv i søerne var temaet. Vilde blomster og vild natur blandt kokassernes insektlarver. Arrangementet sluttede i bålhytten med snobrød og forfriskninger.

* **”Projekt skinnende sværd”** En spiludvikler fra Norse Theme Parks ved Peter Franklin præsenterede projekts indhold og formål på naturcenter Kildegården. Projektet synliggøres i Smør- og Fedtmosen Herlev kommune således, at der placeres seks træskulpturer skåret ud i de stationære træer. Projektet menes, at vare over otte år så børn og unges spilleglæde i udendørs aktivitet. DN Herlev, DN Gladsaxe og Hjortespring Naturplejeforening er ikke for projektet, da man ser en ”tivolisering” i mosen og det fredede område. Fredningsnævnet høres ligeledes.
* **Herlevs Naturhelte.** Et renere Herlev vil forebygge affaldssvineriet. Invitation fra Herlev Kommune vedr. Kommunens affaldsindsamling, projekt ” Naturhelte”. DN Herlev deltog med gode råd vedr. det praktiske forløb. Indvielsen den 26. august 2021 fra Frivilligcentret var en succes. Børn og voksne samlede en times tid affald op rund i Herlev By. Derefter blev der talt om affaldssortering. Eftermiddagen sluttede med forfriskninger og sandwich.
* **Invitation fra Herlev Kommune vedr. Grøn fremtid og grøn omstilling.**

Emner der var til diskussion: Biodiversitet, affald og genbrug, vilde planter, træer, transport, energi og forbrug, madspild, kommunikation og events, børn og unge. Møderne blev holdt i tre spor: Virksomhedsspor, Borgerspor og Civilspor. Der blev drøftet mange ideer, også hvordan man holder samarbejdet i gang. Sporene bør bruge hinanden på tværs, fremover skal der tages initiativer til det videre proces med anbefalinger fra sporene. Formanden fra hver de tre spor præsenterede temaet for kommunalbestyrelsen den 13. oktober.

* Ansøgning om Grønt Guld for 2020. DN Herlev kom ikke i betragtning i året.
* Ansøgning om Grønt Guld for 2021 kan der søges om i slutning af dette året.

**”Tag ansvar i mosen, hundeejere”!** DN Herlev har haft et læserbrev i Herlev Bladet vedr. hundeluftning. Det er dejligt at lufte hund i mosen. Mange hundeejere har hund i snor, men der er mange der lader hunden løbe frit. Aggressive hunde over for folk i området – hold din hund i snor.

**Lokalsager til høring:**

* **Ny ejer af Gråpilevej 24**, 2880 Bagsværd udbygger matriklen efter eget valg. Stor entreprenør- virksomhed er ved at overtage matriklen. Ydermere indgår området i den fælles plejeplan for Gladsaxe og Herlev Kommune. Det har været vanskeligt med kommunikationen mellem ejeren og Herlev Kommune i den lange proces. Herlev Kommune er myndighed på stedet, da det ligger i Herlev Kommune. Den nye ejer bryder alle aftaler med Herlev Kommune om ”modernisering” af matriklen. Det drejer sig om nyplantet hæk, raftehegn, oprensning af sø, læskure til grise, maskinhal, stuehus, opsætning af telte og jordvarmeanlæg og lukket gennemkørsel af Gråpilevej.

Der har været flere borgerhenvendelser fra Gladsaxe og Herlev vedr. ændringer i naturen omkring Gråpilevej 24. DN Herlev er i kontakt med Herlev Kommune om entreprenørens overtrædelser på matriklen, men intet er endnu afgjort, idet sagen behandles i Fredningsnævnet.

Den 15. oktober var der besigtigelse på Gråpilevej 24.

* **Oprensning af sø ved lille Birkholm**

DN Herlev har ingen bemærkninger til oprensning af søen. Iht. Plejeplanen for Herlev Kommune sker der to oprensninger af to søer hvert år.

* **Ved høringer i Lokalplaner**. Meddelelser om bygningsprojekter/statusændringer for lokalplaner:

DN Herlev har som regel bemærkninger til grønne arealer og skybrudssikringer.

DN Samarbejder med Naturcenter Kildegården, Hjortespring Naturplejeforening, Herlev Kommune og DNs naboafdelinger.

Der er holdt otte bestyrelsesmøder i DN Herlev 2021

Der er holdt fire samrådsmøder i 2021 som digitale møder.

Repræsentantskabsmøde i foråret 2021 blev ligeledes holdt digitalt.

DN Herlevs samarbejder ligeledes med Teknik og Miljø i Herlev Kommune.

Tak til bestyrelsen i DN Herlev for året der er gået.

Inge Marie Gaardsvig Pedersen, Formand DN Herlev